**ปุ๋ยหมักชีวภาพ (ชนิดผง)**

**วัสดุ / อุปกรณ์**

1. มูลสัตว์แห้ง (ทุบหรือบดให้ละเอียด) 1 ถุงปุ๋ย
2. แกลบดิบ (แกลบเหลือง) 1 ถุงปุ๋ย
3. รำละเอียด (รำอ่อน) ½ ถุงปุ๋ย
4. กากน้ำตาล 2 แก้ว
5. น้ำหมักชีวภาพ 2 แก้ว
6. น้ำสะอาด 10-12 ลิตร

**วิธีทำ**

นำมูลสัตว์กับแกลบมาคลุกเคล้าให้เข้ากัน นำกากน้ำตาล น้ำหมักชีวภาพและน้ำสะอาดมาผสมให้เข้ากันแล้วเทรดมูลสัตว์กับแกลบดำที่เตรียมไว้ คลุกเคล้าให้เข้ากันอีกรอบให้ได้ความชื้นประมาณ 50 % โดยใช้มือกำวัสดุที่ผสมกันเรียบร้อยแล้วบีบให้แน่น เมื่อแบมือออกแล้ววัสดุยึดติดกันเป็นก้อนได้โดยที่ไม่มีน้ำไหลออกมาแสดงว่าใช้ได้แล้ว แต่ถ้าบีบแล้วยังมีน้ำไหลออกมาหรือปุ๋ยไม่เป็นก้อนก็ให้เติมน้ำหัวเชื้อจุลินทรีย์ลงไปอีกจนกว่าจะปั้นเป็นก้อนได้

ขั้นตอนต่อไปให้นำรำละเอียดมาผสมให้เข้ากันกับปุ๋ยที่หมักไว้ ทิ้งไว้ประมาณ 7 วัน

**ในการหมักสามารถทำได้ 2 วิธี**

1. กองไว้กับพื้นให้สูงประมาณ 1 คืบ ใช้ถุงกระสอบคลุมไว้ โดยวิธีนี้ต้องกลับกองปุ๋ยตอนเช้าทุกวันจนกว่าจะครบ 7 วัน
2. หมักใส่ถุงปุ๋ย โดยการใส่จะใส่ 2 ส่วน 3 ของถุงปุ๋ย แล้วมัดปากถุงไม่ต้องแน่น ให้มีรูระบายอากาศด้วย ทิ้งไว้ประมาณ 7 วัน นำไปใช้ได้เลย

**\*\*หมายเหตุ\*\*** การใส่ถุงปุ๋ย เวลาใส่ไม่ควรยกถุงปุ๋ยกระแทกเพราะจะทำให้ปุ๋ยอัดกันแน่นจนเกินไปจะทำให้ปุ๋ยเน่าเหม็นได้

**วิธีใช้**

สามารถใช้ได้กับพืชทั่วไป อัตราการใช้ไม่แน่นอน ขึ้นอยู่กับสภาพพื้นดิน ถ้าดินร่วนซุยดีก็ไม่ต้องใส่มาก แต่ถ้าดินไม่ดีก็จำเป็นต้องใส่จำนวนมาก ๆ ในพื้นที่นาข้าวใช้ประมาณ 100 กิโลกรัม / 1 ไร่ ควรใส่ปุ๋ยชนิดนี้ในช่วงการไถกลบตอซังข้าว

**ปุ๋ยหมักชีวภาพ (ชนิดน้ำ)**

**สูตรน้ำซาวข้าว (สูตรขี้เกียจ)**

**วัสดุ / อุปกรณ์**

1. น้ำซาวข้าว 1 ลิตร
2. น้ำตาลทราย 2 ช้อนโต๊ะ
3. น้ำหมักชีวภาพ (หรือยาคู้) 2 ช้อนโต๊ะ
4. ขวดพลาสติกขนาด 1.25 ลิตร

**วิธีทำ**

นำส่วนผสมทุกอย่างคลุกเคล้าให้เข้ากันนำมาบรรจุลงในขวดพลาสติกทิ้งไว้ประมาณ 7 วัน ตั้งไว้ในที่ร่ม

**วิธีใช้**  ปุ๋ยน้ำซาวข้าว 4 ช้อนโต๊ะ ต่อ น้ำ 20 ลิตร